Borchards Quarry | DieKaap.com
Posts tagged with 'Borchards Quarry'
Die Kaapstad-metroraad wil sowat R1,3 miljard van ’n Duitse ontwikkelingsbank leen om verskeie watersuiweringsaanlegte op te knap en te vergroot. Die lening van €80 miljoen (op die oomblik sowat R1,3 miljard) word aangebied deur die KfW-ontwikkelingsbank. Die presiese randwaarde sal bepaal word op die datum dat die ooreenkoms in November met die bank onderteken word,.. Kry witter tande só | SARIE
FOTO Gallo Images / Getty Images	21 November 2016
Kry witter tande só	deur Riette Rust and SARIE.com-span
– Rooiwyn, koffie, tee, rook en selfs yster-aanvullings kan jou tande vlek.
– Met die ouderdom verweer jou tande se harde wit emalje en meer van die sagte, geel dentien daaronder is sigbaar.
– Tandsteen, ’n harde, geel, bruin of swart stof vorm as te veel plaak naby jou tandvleis saampak.
– Sommige mense het vlekke binne ’n tand wat veroorsaak is deur sekere medisyne of toe die tand kleintyd ontwikkel het.
– Die doeltreffendste manier om dit te verwyder is om dit professioneel te laat skoonmaak. Dit kan ook help as ’n mondhigiënis dit skoonmaak en poleer.
Tandbleiking – Sal dit vir my werk?
– Tandbleiking is onvoorspelbaar, want elke mens se emaljestruktuur verskil, sê dr. Pieter Müssmann van Durbanville. Sommige mense se tande word net 3 skakerings ligter en by sowat 6% sien jy glad nie ’n verskil nie.
– Geler tande bleik beter as gryser tande, volgens dr. Zak Schabort, ’n kosmetiese tandarts van Kaapstad. Dis omdat gryser tande op verkleuring binne die tand self dui, teenoor geler tande wat deur dinge vanuit die omgewing veroorsaak word.
– As jy jou tande nie gereeld daarna opknap nie, lyk hulle net 2 tot 3 jaar goed, verduidelik Emma King, mondhigiënis van Kaapstad. Met die tandskermmetode kan jy dit maandeliks, elke drie maande of elke jaar opknap.
– As jou tande sensitief voel, gebruik jy te veel jel, sê sy. Spoel jou mond met soutwater uit en laat dit ’n dag of twee rus. Tandepasta vir sensitiewe tande sal help vir jou tande, maar nie vir die tandvleis nie.
– Besoek gereeld ’n mondhigiënis. Hoe skoner jou tande, hoe moeiliker klou onooglike vlekke.
– Krone en stopsels bleik nie.
– Met die LED-metode (Light Emitting Diode) word die bleikmiddel met ’n koue, blou lig geaktiveer. Dit word deur ’n tandarts gedoen en duur sowat ’n uur, sê Marcel Hartman van Zoom Whitening. ’n Wang-terugtrekker (cheek retractor) hou jou mond oop. Dis nie ongemaklik nie.
– Die lig word vir 20-minute-sessies (altesaam ’n uur lank) op jou tande (met die bleikjel op) geskyn. Ná elke 20 minute word die ou jel verwyder en kan die volgende sessie begin.
– Dis gou, veilig en doeltreffend, maar duurder. (Sowat R5 000.) Jou tande kan aanvanklik sensitief voel. Vermy dan die eerste dag baie warm of koue drankies.
– Tande kan tot 9 skakerings ligter word – en tot 3 jaar lank so bly, sê mondhigiënis Emma King. Besoek jou tandarts jaarliks of elke 18 maande vir opknapping (veral as jy rook en baie tee en koffie drink).
– Vir die opknappingsproses word Zoom-produkte gebruik. Vra jou tandarts daaroor, dis gewoonlik ingesluit in die Zoom-prosedure (LED-metode) se prys.
– ’n Goeie tandeborsel kan ook daarmee help, sê Marcel. Moenie te hard borsel nie en gebruik ’n tandepasta sonder skuurmiddel (non-abrasive), anders kan jy die emalje permanent beskadig.
– Waak teen “doen-dit-self”-bleikmiddels by apteke, waarsku dr. Zak Schabort. Die wêreldwye tendens is veilige, doeltreffende en professionele tandbleiking deur ’n tandarts.
– Dit is een van die beste beleggings as jy jou gesig wil ophelder.